OzLabs/hebrew-wiki-articles huggingface dataset:
ויליאם קרלוס ויליאמס

ויליאם קרלוס ויליאמס

ויליאם קרלוס ויליאמס (באנגלית: William Carlos Williams, WCW; 17 בספטמבר 1883 – 4 במרץ 1963) היה משורר, רופא, מחזאי ומספר אמריקאי.

== חייו ==
נולד ברתרפורד שבניו ג'רזי. החל לכתוב ולפרסם שירה עוד בהיות תלמיד בבית-הספר התיכון. אז גם החליט להקדיש את חייו הן לרפואה והן לשירה. הוא השלים את לימודי הרפואה שלו באוניברסיטת פנסילבניה, שם פגש את המשורר עזרא פאונד והתיידד עמו. עזרא פאונד סייע לו רבות בראשית דרכו הספרותית. בשנים מאוחרות יותר הושפע ויליאמס גם משירתו של תומאס סטרנס אליוט.

בשנת 1906 סיים ויליאמס את לימודי הרפואה, ובשנת 1910 פתח מרפאה בעיר הולדתו, ושימש כרופא עד 1951. בשובו לרתרפורד ייסד כתב עת ספרותי, ובו הביא יצירות רבות מעבודתו הפוריה: מסות, שירים, סיפורת ומחזאות. הוא התייצב למן ראשית דרכו בראש התנועה המודרניסטית, האימג'יניסטית, השוחרת את שירת אירופה במיטבה. את קובץ שיריו הראשון פרסם בשנת 1909, ומאז פרסם קובצי שירה רבים וגם רומנים וקובצי סיפורים.

ויליאם קרלוס ויליאמס נחשב המשורר המשפיע על אלן גינזבורג ועל יוצרי דור ה"ביט" האחרים. השפעת שירתו באמריקה גדלה מאוד בשנות החמישים והששים של המאה העשרים. הוא היה חולה שנים רבות, אך זכה לכתוב ולפרסם משיריו כמעט עד פטירתו.

ויליאמס פרסם בחייו כמה וכמה ספרי שירה, שאחדים מהם תורגמו לעברית. כמו כן תורגמו שירים בודדים משלו, שנדפסו בכתבי עת ספרותיים בארץ.

נפטר בעיר הולדתו, רתרפורד, ב-1963.

==ספריו בעברית==
*העולם מצטמצם לתמונה מוכרת: מבחר שירים, תרגמו מכבית מלכין ויואב ורדי, כרמל, ירושלים, 2005.
*רוצה רק לומר, תרגם עודד פלד, קשב לשירה, תל אביב, 2004.
*סיפורי רופא, תרגם עודד פלד, רסלינג, תל אביב, 2006.
* האלפבית של העצים - מבחר שירים, תרגם שמעון זנדבנק, הקיבוץ המאוחד, 2023.

==לקריאה נוספת==
* ויליאם קרלוס ויליאמס – עצה למשורר הצעיר (מאנגלית: יפתח בריל), דחק, כרך טז, 2023.

==קישורים חיצוניים==

* 
* [http://www.hotem.org/%D7%99%D7%A6%D7%99%D7%A8%D7%95%D7%AA/%D7%94%D7%9E%D7%A8%D7%99%D7%A6%D7%94-%D7%94%D7%90%D7%93%D7%95%D7%9E%D7%94/ המריצה האדומה], תרגום: עודד פלד, החוטם 4, קיץ 2009
* ערן סבאג, [http://others.co.il/%D7%A7%D7%A8%D7%99%D7%90%D7%94-%D7%91%D7%A9%D7%99%D7%A8%D7%99-%D7%95%D7%95%D7%99%D7%9C%D7%99%D7%90%D7%9E%D7%A1-%D7%A7%D7%A8%D7%9C%D7%95%D7%A1-%D7%95%D7%95%D7%99%D7%9C%D7%99%D7%90%D7%9E%D7%A1/ קריאה בשירי וויליאם קרלוס וויליאמס], חיים של אחרים, גלי צה"ל, 16 בנובמבר 2011
* 
* 
* 
* 
* 

קטגוריה:ניו יורק: אישים
קטגוריה:משוררים אמריקאים
קטגוריה:מחזאים אמריקאים
קטגוריה:רופאים אמריקאים
קטגוריה:בוגרי בית הספר לרפואה באוניברסיטת פנסילבניה
קטגוריה:זוכי פרס פוליצר: שירה
קטגוריה:אמריקאים שנולדו ב-1883
קטגוריה:אמריקאים שנפטרו ב-1963
חיים שיבי

חיים שיבי (נולד ב-23 בספטמבר 1949) הוא עיתונאי, סופר ומשפטן ישראלי.

==ביוגרפיה==
נולד בירושלים. בוגר בית הספר התיכון ליד האוניברסיטה, הפקולטה למשפטים באוניברסיטה העברית. בעל תואר שני בתקשורת מהפקולטה לעיתונות של אוניברסיטת מיזורי בארצות הברית. חבר לשכת עורכי הדין.

שיבי החל את דרכו העיתונאית בעריכת עיתון הסטודנטים "פי האתון", שבין צוות כותביו היו, בין היתר, חנוך מרמרי, קובי ניב ואברהם גל. היה כתב "על המשמר" בשטחים. ערך ופיתח במשך 7 שנים את העיתון המקומי הראשון ברשת המקומונים של ידיעות אחרונות - "קול ירושלים". לאחר מכן הפך לכתב ב"ידיעות אחרונות", תפקיד בו החזיק לאורך 27 שנים. במהלכן שימש בין היתר ככתב מדיני, כתב פרלמנטרי ואף שליח העיתון בוושינגטון לאורך 4 שנים.

ערך והגיש עם חיים הכט את "הכיסאות", תוכנית טלוויזיה מן הכנסת ששודרה בערוץ 2.

שיבי פרש מ"ידיעות אחרונות" בינואר 2006. ב-1988 ייסד עם עו"ד יוסי ריכטר והחל לערוך ולפתח את ביטאון לשכת עורכי הדין במחוז ירושלים "הלשכה".

באביב 2018 עלו לרשת אתר ומגזין מחוז ירושלים של לשכת עורכי הדין - בעריכתו - עד ליוני 2022.

חבר נשיאות מועצת העיתונות, עורך אתר המועצה ויוזם הקמת צוות התגובות במועצה. פעיל בוועדות מקצועיות של אגודת העיתונאים בירושלים ועורך אתר האינטרנט של האגודה.
שיבי הופיע כפרשן פוליטי בכלי תקשורת רבים, בין השאר ב-CNN, אל ג'זירה, פוקס ניוז, אן.פי.אר. רדיו קנדה וערוץ הכנסת.

בפברואר 2010 הצטרף שיבי לאגף ההסברה בבית יד שרה בירושלים כמנהל תקשורת ועורך הידיעון שנשלח מדי שבוע לאלפי מתנדבים. חבר פעיל בצוות ההסברה הבכיר עד נובמבר 2020.

==ספריו==
* "דוגה פרייד צ'יקן" - על יורדים ישראלים בניו-יורק
* "חינוכו מחדש של ח"כ קליין" - רומן פוליטי
* "מסכת התדמית" - על פוליטיקה, תקשורת והישרדות
* "חיה פוליטית" - סיפורים קצרים (זכה בפרס ירושלים לספרות)
* "תיק לוין" - רומן פוליטי
* "המקצוע שנתפש ברשת" - מאחורי הקלעים של תעשיית התקשורת

==קישורים חיצוניים==

* 
* 
* חיים שיבי, [http://www.news1.co.il/blog/life391/ באתר "חדשות מחלקה ראשונה"]

קטגוריה:עיתונאים ישראלים
קטגוריה:סופרים ישראלים
קטגוריה:כתבים פרלמנטריים ישראלים
קטגוריה:חברי מועצת העיתונות בישראל
קטגוריה:בוגרי התיכון ליד האוניברסיטה
קטגוריה:בוגרי האוניברסיטה העברית בירושלים: משפטים
קטגוריה:בוגרי אוניברסיטת מיזורי
קטגוריה:כתבים מדיניים ישראלים
קטגוריה:ישראלים שנולדו ב-1949
מס שולי

מס שולי הוא המונח לתיאור מדרגת מס הכנסה הגבוהה ביותר מתוך משכורתו של עובד. בפועל מחושב אחוז מס ההכנסה בהתאם למדרגות המס הנהוגות באותה שנה. מקור המונח מגיע מתרגום המונח Marginal באנגלית, שמשמעו השוליים של המס, כלומר אחוז המס של המדרגה הגבוהה ביותר אותה על האזרח לשלם באותה שנה. 

== חישוב מס שולי בישראל==
עובד ישראלי המשתכר בחודש סכום של 14,000 ש"ח ברוטו נכון לשנת המס 2013 יראה בתלוש המשכורת שלו מס שולי בשיעור של 21%. אולם בפועל ישלם מס הכנסה כדהלן, על חלק המשכורת החל מ-0 ש"ח ועד 5,280 דהיינו מדרגת המס הראשונה ישלם מס הכנסה בשיעור 10% כלומר 528 ש"ח. בנוסף ישלם העובד על חלק המשכורת מ-5,281 עד 9,010 מס הכנסה בשיעור של 14% כלומר עוד 522 ש"ח. כמו כן על חלק המשכורת מ-9,011 ועד 14,000 ישלם מס הכנסה בשיעור של 21% כלומר עוד 1,050 ש"ח.

בפועל לאחר חישוב חלקן היחסי של מדרגות המס, ישלם העובד מס בשיעור של 2,100 ש"ח שהם 15% ממשכורתו החודשית, למרות שאחוז המס השולי עבורו הוא 21%. מדרגות המס נקבעו כדי למנוע תמריץ שלילי לאנשים להישאר בבית ולא לעבוד כדי לא לעבור את מדרגות המס ובכך למנוע מצב אבסורדי בו אדם העובד קשה למחייתו יקבל לאחר מס משכורת פחותה מאדם שעבד מעט ממנו.

== מס שולי בישראל ==
במדינת ישראל החל מהעשור הראשון של המאה ה-21 ממשלת ישראל שיעור המס השולי נע סביב 50% שהוא תוצאה של מס הכנסה מיגיעה אישית על המדרגה הגבוהה בתוספת מס יסף. לאורך השנים נעשו מספר שינויים להפחתת המס השולי, למשל מדיניות חומת מגן כלכלית בשנים 2002 - 2005, שדגלה בתפיסת עולם כלכלית קפיטליסטית. עם זאת, בשנים שלאחר מכן, הועלה המס בחזרה לרמות של 50% וככלל שיעורי המס השולי נשארו יציבים. 

{| class="wikitable"
|- style="background:#eee;"
! שנת מס
! מס שולי
! שינוי
|-
|1993
|48%
|

|-
| 1994 || 50% || 

|-
| 1995 || 50% || 

|-
| 1996 || 50% || 

|-
| 1997 || 50% || 

|-
| 1998 || 50% || 

|-
| 1999 || 50% || 

|-
| 2000 || 50% || 

|-
| 2001 || 50% || 

|-
| 2002 || 50% || 

|-
| 2003 || 50% || 

|-
| 2004 || 49% || 

|-
| 2005 || 49% || 

|-
| 2006 || 49% || 

|-
| 2007 || 48% || 

|-
| 2008 || 47% || 

|-
| 2009 || 46% || 

|-
| 2010 || 45% || 

|-
| 2011 || 45% || 

|- 
| 2012 || 48% || 

|- 
| 2013 || 50% || 

|- 
| 2014 || 50% || 

|- 
| 2015 || 50% || 

|- 
| 2016 || 50% || 

|-
|2017
|50%
|

|-
|2018
|50%
|

|-
|2019
|50%
|

|}

==קישורים חיצוניים==

* 

קטגוריה:ערכים שבהם תבנית בריטניקה אינה מתאימה
קטגוריה:מס הכנסה
נשיקה צרפתית

נשיקה צרפתית בין [[גבר לאישה]]
נשיקה צרפתית היא סוג של נשיקה, שבה הלשון נוגעת בפיו של בן-הזוג, נוסף על מגע בין השפתיים. נשיקה זו נחשבת מאוד רומנטית וארוטית, אף יותר מנשיקה רגילה, ומבוצעת כמעט תמיד בהקשר מיני; לרוב היא גם ממושכת יותר. 

נשיקות צרפתיות אינן נפוצות בכל התרבויות בעולם, והתדירות שלהן יכולה להשתנות במידה ניכרת גם מזוג לזוג.

מחלות כגון הצטננות, שפעת, דלקת קרום המוח והרפס שפתיים עלולות לעבור דרך נשיקה צרפתית.

==קישורים חיצוניים==

צרפתית
קטגוריה:לשון
שמעון אדלר למל

שמעון האציל לבית לֶמֶל (משנת 1811 פון למל; בגרמנית: Simon Edler von Lämel; 28 באוגוסט 1776 – 18 באפריל 1845) היה איש עסקים יהודי אוסטרי.

==ביוגרפיה==
צאצא למשפחת למל נולד בעיר טושקו בבוהמיה, והתעסק בענף הצמר משלב גידולו, דרך המסחר בו ועד לתעשיית האריגים בבוהמיה ובאוסטריה.

בעת מלחמותיו של נפוליאון בונפרטה באימפריה האוסטרית קיים למל יחסי מסחר עם שני הצדדים, אך עיקר סיועו ניתן לקיסרות האוסטרית. למל אף הילווה לאוצר האוסטרי את כל הונו הנזיל למימון הוצאות המלחמה. כהוקרה למאמצי הסיוע שלו ניתן ללמל בשנת 1811 תואר אצולה, דבר שהיה נדיר מאוד בקרב יהודים באותה העת (בשנת 1821 היו בווינה רק כתשע משפחות יהודיות שזכו לתואר אצולה). ב-1813 מונה למל לשר הממונה על האספקה לצבא האוסטרי.

למל פעל כשתדלן לטובת היהודים, הן בתחום הקלת עול המס שהושת עליהם והן לשיפור מעמדם החוקי בארצות גרמניה ואוסטריה השונות.

הוא נפטר בווינה ב-1845, בגיל 69.

בשנת 1856 הקימה בתו אליזה הרץ לזכרו את בית הספר למל - בית ספר יסודי בירושלים.

==קישורים חיצוניים==

* 
* 

קטגוריה:אנשי עסקים יהודים אוסטרים
קטגוריה:יהודים אוסטרים
קטגוריה:אצולה יהודית אוסטרית
קטגוריה:אוסטרים במלחמות הנפוליאוניות
קטגוריה:ילידי 1766
קטגוריה:אוסטרים שנפטרו ב-1845
מגדל בלפרון

מגדל בלפרון
מגדל בלפרון (באנגלית: Balfron Tower) הוא בניין דירות בן 27 קומות, המצוי בשכונת פופלר של רובע טאוור האמלטס שבלונדון. 

המבנה מהווה חלק מאחוזת בראופילד (Brownfield estate) שבקרבת מנהרת בלקוול.

==תיאור המבנה וייחודו==
המבנה תוכנן על ידי האדריכל ארנו גולדפינגר, והוא דומה ביותר למבנה מאוחר יותר שתכנן גולדפינגר - מגדל טרליק. המבנה בנוי בסגנון האדריכלות הברוטליסטי שהיה נפוץ בלונדון בשנות ה-60 של המאה ה-20.

מגדל בלפרון (כמו גם מגדל טרליק) נחשב על ידי רבים לאחד מהמכוערים שבמבני העיר לונדון. גולדפינגר כה אהב את הבניין עד שעבר להתוגרר בדירה 130 בקומה ה-26 בשנת 1968. הוא התגורר בדירה חודשיים עד שהושכרה על ידי בעלי הבניין.

גולדפינגר עיצב את בית קארדייל ובית גלנקרי הסמוכים בסגנון התואם את סגנון הבנייה של מגדל בלפרון.

גובהו של המגדל 84 מטרים ובו 146 דירות. מעליות הבניין מצויות במגדל נפרד ושבעה מסדרונות מקשרים כל קומה שלישית במגדל המעליות אל הבניין. שתי הקומות שאינן מקושרות אל מגדל המעלית מקושרות אל מסדרון הקישור באמצעות מדרגות פנימיות. כך לדוגמה, הקומה ה-12 במגדל המעליות מקושרת למגדל הדירות. על מנת להגיע לקומות 11 ו-13 יש לרדת או לעלות מהמעליות בקומה 12.

במבנה אין רק דירות מגורים, אלא גם חללים משותפים, כמו חדרי כביסה, חדרים לחוגים ולמוזיקה, וגן ילדים וחנויות במבנה צמוד.

בשנת 1998 הוכרז המבנה כמבנה בעל חשיבות ארכיטקטונית שיש לשמרו.

==ראו גם==
* גורדי שחקים בלונדון

==קישורים חיצוניים==

* 
* [http://www.ihbc.org.uk/context_archive/65/slabs/buckingham.html מידע על המבנה]
* [https://michaelarch.wordpress.com/2016/04/09/סיבוב-במגדל-בלפרון-בלונדון-בתכנון-ארנ/ סיבוב במגדל בלפרון בלונדון בתכנון ארנו גולדפינגר וב-AA] בבלוג "חלון אחורי" של מיכאל יעקובסון

בלפרון, מגדל
קטגוריה:טאוור האמלטס
קטגוריה:ברוטליזם
קטגוריה:מבנים שתכנן ארנו גולדפינגר
קטגוריה:הממלכה המאוחדת: בתי מגורים
קנזאבורו אואה

קנזאבורו אואה (ביפנית: 大江 健三郎; 31 בינואר 1935 – 3 במרץ 2023) היה סופר יפני, זוכה פרס נובל לספרות לשנת 1994.

== ביוגרפיה ==
אואה נולד בעיר קטנה ביער של האי שיקוקו ביפן. משפחתו התגוררה במקום זה זמן רב, ואף אחד מבני הקלאן לא עזב כדי לעבור לערים הגדולות. נשות החמולה היו מספרות של אגדות מקומיות כמו גם של היסטוריה מקומית. סיפורים אלו, אותם שמע בילדותו, השאירו עליו את רישומם ובאו לידי ביטוי מאוחר יותר ביצירתו.

מלחמת העולם השנייה פרצה כשאואה היה בן 6 והחינוך המיליטריסטי חדר לבית ספרו. הוא למד את המיתוסים הלאומיים והתחנך לראות את הקיסר כאל. בין המיתוסים שלמד בבית הספר ובין המיתוסים של כפרו היו לא פעם אי התאמות. סבתו סיפרה לו את המיתוסים המקומיים כשהיא מתבלת אותם באירוניה כלפי המיתוסים הרשמיים. אמו הפנתה אותו לקרוא את "הרפתקאות האקלברי פין" ואת "מסע הפלאים של נילס הולגרסן", וחוויות אלה, לדברי הסופר, ילוו אותו עד הקבר. אחרי המלחמה והתבוסה היפנית שונו תוכני הלימודים בבית הספר לכיוון החינוך לדמוקרטיה, לשמחתו של אואה. בגיל 18 נסע אואה לראשונה ברכבת לטוקיו, כדי לגלות את העולם.

== קריירה ==
אואה נרשם ללימודי ספרות צרפתית באוניברסיטת טוקיו תחת השגחתו וטיפוחו של פרופסור קאזואו וואטאנאבה, מומחה לרבלה. את עבודת הגמר שלו עשה על ז'אן-פול סארטר. כבר בתקופת לימודיו פרסם אואה סיפורים ומאמרים, וב-1958 פרסם את ספרו הראשון

== פעילות ציבורית ==
בשנים האחרונות לחייו פעל למען זכויותיהם של בעלי מוגבלות, ונגד תיקון החוקה ביפן<ref name=":0" />.

== פרסים ==

* 1994 פרס נובל לספרות. מדברי ועדת השופטים: "בכוחו הפואטי יצר עולם בדיוני שבו החיים והמיתוס יוצרים תמונה מדאיגה של המצב האנושי כיום"<ref></ref>. 
* 1958 זכה בפרס היוקרתי של יפן לסופרים צעירים

== ספריו ==
ספריו שתורגמו לשפות רבות<ref name=":0" />, עסקו בנושאים פוליטיים, חברתיים ופילוסופיים כמו נשק גרעיני, נון-קונפורמיזם ואקזיסטנציאליזם<ref></ref><ref></ref>. מתוכם:

Nip the Buds, Shoot the Kids, Hiroshima Notes, A Personal Matter ו-The Silent Cry

=== תרגום לעברית ===
* האילוף, הוצאת כתר, 2000

==קישורים חיצוניים==

* 
* 
* 
* 
* 

==הערות שוליים==

קטגוריה:זוכי פרס נובל לספרות
קטגוריה:זוכי פרס נובל יפנים
קטגוריה:סופרים יפנים
קטגוריה:בוגרי אוניברסיטת טוקיו
קטגוריה:יפנים שנולדו ב-1935
קטגוריה:יפנים שנפטרו ב-2023
איש שלג

איש שלג
איש שלג − גרמניה
איש שלג או בובת שלג (בעבר נקרא גם גולם-איש) היא דמות עשויה שלג שבוניה משווים לה צורת אדם. בניית בובות שלג בחורף היא עיסוק פופולרי בקרב ילדים.

איש שלג נבנה לרוב מכדור שלג גדול כגוף. כדור שני (ולעיתים קרובות שלישי) קטן יותר ממוקם מעליו כראש. איברים נוספים, כמו עיניים, אף ופה, עשויים לרוב מפחם, אצטרובלי ברוש, אבנים קטנות או כפתורים.

לעיתים משתמשים בירקות לסימון איברי הפנים באיש השלג, כגון פרוסות מלפפון כעיניים, חתיכת גזר כאף ופרוסת עגבנייה כפה. כמו כן, נהוג להוסיף כפתורים על הכדורים התחתונים כדי שבובת השלג תיראה כאילו היא לובשת חולצה. לעיתים מוסיפים גם כובע – לרוב סיר הפוך וצעיף.

==בישראל==
בירושלים נערכת בכל שנה שבה יורד שלג, תחרות בניית בובות שלג בגן סאקר. בראש צוות השיפוט עומד ראש העיר.

==ראו גם==
* כדור שלג
* פיסול בקרח

==קישורים חיצוניים==

==הערות שוליים==

קטגוריה:פיסול
קטגוריה:שעשועי ילדים
קטגוריה:שלג
בנקאות אסלאמית

בנקאות אסלאמית היא בנקאות המבוססת על עקרונות השריעה האוסרת גביית ריבית בדומה לדיני ההלכה היהודית. האידיאל עליו מבוססת בנקאות כזאת הוא כלכלה נטולת ריבית.

== העקרונות העיקריים של הבנקאות האסלאמית ==
*איסור על גביית ריבית ולכן פותחו מנגנונים רבים אחרים לעשיית רווח. למשל ה"מוראבחה" בה הלקוח משלם סכום קבוע עבור רכישת המוצר או "מושארכה" בו הלווה והמלווה הם שותפים ומתחלקים בסיכון בכל השקעה, בדומה להיתר עסקה הנהוג ביהדות.
*תורים נפרדים לנשים ולגברים בסניפי הבנקים או בנקים נפרדים לשני המינים.
*איסור השקעה בנכסים שמטרתם אלכוהול או הימורים.
*תרומה לעניים ("אלזכאה") בגובה 2.5% מההכנסה הפרטית.

הערכות שונות גורסות כי הבנקאות האסלאמית מגלגלת מדי שנה כ-300 מיליארד דולר ברחבי העולם. הפוטנציאל הכלכלי והאנושי הגלום בה מושך גם את הבנקאות המערבית להתאים את עצמה לבנקאות האסלאמית תוך התאמה למאפייניה הייחודיים. כך לדוגמה, הקים דויטשה בנק, הבנק הגרמני הגדול ביותר, קרן השקעות בסך 2 מיליארד דולר המבוססת על עקרונות הבנקאות האסלאמית. גם בנקים בינלאומיים גדולים אחרים עשו זאת: סיטיבנק, HSBC ו-UBS. בשווייץ נפתח בנק אסלאמי בשם "פייסל פייננס" המאפשר גם ללא מוסלמים להשתמש בשירותיו.

לבנקאות האסלאמית השפעה רבה גם על הפוליטיקה. במצרים, לדוגמה, ניסה הנשיא חוסני מובארכ לקדם הצעת חוק אשר תסייע לזוגות צעירים בקבלת משכנתאות נוחות. ואולם בהצעת החוק היה גם סעיף שממנו השתמע כי במידה ולא יעמדו הלווים בהחזר התשלמים ניתן יהיה לסלקם מהדירה. השייח' מוחמד סיד טנטאווי, העומד בראש "אל אזהר", ממוסדות הדת החשובים במצרים, פסק כי החוק נוגד את האסלאם הואיל והוא מאפשר סילוק אנשים מדירתם וכן משתמע מהחוק שמהלווה תיגבה ריבית. הצעת החוק שונתה מספר פעמים ולבסוף הוגשה כשהיא שונה לחלוטין מזו המקורית ולא ממש מסייעת לזוגות הצעירים במדינה.

== המחלוקת באסלאם על הריבית המודרנית ==
מאז שנות הארבעים של המאה ה-20 מתנהל דיון בין חכמי הדת המוסלמים בשאלת היחס לריבית המודרנית. דעת רוב חכמי הדת היא שאין הבדל עקרוני בינה לבין הריבית המתוארת בקוראן, והיא אסורה. אמנם רבים מהמלומדים המוסלמים סבורים שיש הבדל עקרוני: הריבית שנאסרה בקוראן היא הריבית שהייתה נהוגה אז והאיסור נועד בעיקר להציל את העניים בחברה מניצול, ואילו הריבית המודרנית בעיקרה אינה מכוונת לעניים אלא להשקעות ובזה היא מניעה את הכלכלה.

== ראו גם ==
*איסור ריבית בדת
*היתר עיסקא (בהלכה היהודית)

== קישורים חיצוניים ==
*
*[https://web.archive.org/web/20141129041733/http://www.near-east.co.il/%D7%A2%D7%9C%D7%99%D7%99%D7%AA%D7%94-%D7%94%D7%9E%D7%A8%D7%A9%D7%99%D7%9E%D7%94-%D7%A9%D7%9C-%D7%94%D7%91%D7%A0%D7%A7%D7%90%D7%95%D7%AA-%D7%94%D7%90%D7%A1%D7%9C%D7%90%D7%9E%D7%99%D7%AA/ עלייתה של הבנקאות האסלאמית] - מגזין המזרח הקרוב, 9 מאי 2014
*[https://alondon.net/בבריטניה-ניתן-לקבל-משכנתא-ללא-ריבית/ הידעתם? בבריטניה ניתן לקבל משכנתא ללא ריבית] - עלונדון, 22 מרץ 2018
* 
* אביעד הכהן וזלמן סורוצקין, בנקאות ללא ריבית והיתר עיסקא ב'מדינה יהודית ודמוקרטית' – הלכה ואין מורים כן? ", שערי משפט 4 (תשנ"ט), 100-77
<div style="direction: ltr;">
*Mohamed Ariff, University of Malaya [https://web.archive.org/web/20090201165855/http://www.usc.edu/dept/MSA/economics/islamic_banking.html Islamic Banking], USC University of Southern California
</div>

==הערות שוליים==

קטגוריה:בנקאות
קטגוריה:חוק אסלאמי
ההנחיה להגבלת חומרים מסוכנים

RoSH ההנחיה להגבלת חומרים מסוכנים (RoHS - Restriction of Hazardous Substances Directive 2002/95/EC) אומצה בפברואר 2003 על ידי האיחוד האירופי. היא נכנסה לתוקף ב-1 ביולי 2006, אולם איננה חוק, אלא הנחיה בלבד, וכל חברה באיחוד האירופי אמורה לגבש מדיניות אכיפה ויישום משלה המסתמכת עליה. ההנחיה מגבילה את השימוש בשישה חומרים מסוכנים המשמשים בייצור סוגים שונים של ציוד חשמלי ואלקטרוני, ומגדירה את המקרים יוצאי הדופן.
החומרים הם:

# עופרת
# כספית
# קדמיום
# כרום (כרום VI או Cr<sup>6+</sup>)
# PBB (Polybrominated biphenyls)
# PBDE (polybrominated diphenyl ether)

(PBB ו-PBDE הם מעכבי בעירה הכלולים בסוגים מסוימים של פלסטיק).

ב-3 בינואר 2013 נכנסה לתוקף גרסתה החדשה של ההנחיה, (RoHS 2 - 2011/65/EU) ובכך פג תוקפה של ההנחיה הקודמת. בין יתר השינויים נוספו החומרים הבאים (פתאלאטים) לרשימה הנזכרת לעיל:
# די-2-אתיל הקסיל פתלאט DEHP
# בנזיל בוטיל פתלאט BBP
# די-בוטיל פתלאט DBP
# די-איזו-בוטיל פתלאט DIBP
הנחיית RoHS קשורה בקשר הדוק להנחיה אחרת, WEEE 
(Waste Electrical and Electronic Equipment Directive 2002/96/EC), המגדירה יעדים לאיסוף, מיחזור ושיחזור של מוצרי אלקטרוניקה, ומהווה חלק מיוזמה תחיקתית לפתרון בעיית הכמויות האדירות של פסולת שמקורה בציוד אלקטרוניקה וחשמל. 

אתגר הקיים בתעשייה הוא התיאום והביקורת של הנחיה זו, למול הנחיות דומות שנחקקו מחוץ לאיחוד האירופי, לפי המודל של RoHS. לדוגמה, במדינת קליפורניה שבארצות הברית נחקק ה-Electronic Waste Recycling Act (EWRA), הנקרא גם California RoHS. 

==לקריאה נוספת==
<div class="mw-content-ltr">
* Hwang, Jennie S. (2004). Introduction to Implementing Lead-Free Electronics. McGraw-Hill Professional. 
</div>

==קישורים חיצוניים==

==הערות שוליים==

קטגוריה:האיחוד האירופי
קטגוריה:פסולת
קטגוריה:דיני סביבה
חוסיין אל-ח'אלידי

חוסיין פח'רי אל-ח'אלידי (בערבית: حسين فخري الخالدي, 1895 - 6 בפברואר 1962) היה רופא ופוליטיקאי ערבי-פלסטיני, נתין המנדט הבריטי ומאוחר יותר אזרח ירדני, היה מזכיר הוועד הערבי העליון המחודש, ראש עיריית ירושלים וראש ממשלת ירדן.

==ביוגרפיה==
אל-ח'אלידי נולד בירושלים, בן למשפחת ח'אלידי המפורסמת. למד בקולג' סט. ג'ורג' בירושלים, ורפואה באוניברסיטה האמריקאית בביירות, ובאיסטנבול. במלחמת העולם הראשונה שירת בצבא טורקיה והפסיק את שירותו כדי להשלים את לימודיו באיסטנבול. לאחר מכן שירת בחזית עזה, עד שנת 1918. בשנים 1918–1919 היה קצין רפואה בכיר בצבא הערבי של המלך פייסל. הוא עבד כרופא במחלקה לבריאות הציבור בחלב. בשנים 1920–1934 היה ממלא מקום הרופא הממשלתי הראשי במחוז ירושלים. כן הרצה על רפואה משפטית בבית הספר המנדטורי למשפטים.

ב-1934 נבחר לראשות עיריית ירושלים, כמועמד מטעם המופתי של ירושלים, אמין אל-חוסייני, הודות לתמיכת היהודים - הן בשל אישיותו והן בשל השתתפותו של ראש העירייה היוצא, יריבו ראע'ב נשאשיבי, במשלחת הפלסטינית האנטי-ציונית ללונדון ב-1930.
מיד לאחר הבחירות, משה שרת, מנהל המחלקה המדינית של הסוכנות היהודית, היה הראשון שהמליץ עליו לפני הממשלה לראשות העירייה.
הוא כיהן כראש עיריית ירושלים בשנים 1934–1937.

ב-23 ביוני 1935 יסד את "מפלגת הרפורמה" ובמרד הערבי הגדול הצטרף לוועד הערבי העליון כנציגה. עקב מעורבות הוועד במרד, כשאר חברי הוועד הוגלה אל-חאלידי לאיי סיישל באוקטובר 1937. הוא שוחרר עם שאר המגורשים בדצמבר 1938. הוא השתתף בוועידת לונדון בארמון סנט ג'יימס בפברואר 1939 והיה בין אלו שדחו את הספר הלבן. הוא שב לארץ ישראל בשנת 1943. הוא הצטרף לוועד הערבי העליון המחודש בשנת 1945, ובשנת 1946 הפך למזכיר הוועד.

בתחילה סירב אל-ח'אלידי להשתתף בממשלת כל פלסטין של אמין אל חוסייני, שהעדיף להצטרף אל עבדאללה מלך ירדן, אולם בהמשך שינה את דעתו והיה לשר הבריאות והחינוך בממשלת כל פלסטין שהוקמה תחת חסות מצרית בעזה בספטמבר 1948. במרץ 1949 הוא השתתף במשלחת של הוועד הערבי העליון לוועדת הפליטים בביירות. ח'אלידי נשאר במצרים עד תחילת 1951, אז התפייס עם עבדאללה, עבר לירדן ומונה באפריל 1951 ל"שומר המקומות הקדושים". הוא מונה לשר החוץ וממלא מקום זקן השופטים בממשלה של פאוזי אל-מולקי שהוקמה עם עליית חוסיין לכס המלכות. בנובמבר 1953 קיבל לידיו גם את התיק לעניינים סוציאליים. באפריל 1954 הצהיר ש"מדינות ערב לא יסכימו להכיר בישראל ... משום שמדינה זו לא תוסיף להחזיק מעמד זמן רב". ח'אלידי שב והתמנה לתפקיד שר החוץ בינואר 1956, בממשלתו של סמיר א-ריפאעי.

באפריל 1957, לאחר שפיטר את סולימאן א-נאבולסי, הטיל המלך חוסיין על ח'אלידי להקים ממשלה. בתחילה סירבו המפלגות בפרלמנט להצטרף לממשלתו, אולם ב-15 באפריל הוא הצליח להקים ממשלת מעבר, שאחד החברים בה היה א-נאבולסי. אולם בעקבות התגברות המהומות התפטר אל-ח'אלידי לאחר תשעה ימים.

אל-ח'אלידי נפטר ב-6 בפברואר 1962.

== קישורים חיצוניים ==

* ; 
* [https://books.google.co.il/books?id=3CstBgAAQBAJ&pg=PA228 al-Khalidi, Hussein Fakhri], in Dictionary Of Modern Arab Histor, page 228
* 
* [https://books.google.co.il/books?id=D6HKAgAAQBAJ&pg=PA471 Hussein Khalidi], Heads of States and Governments Since 1945, page 471

==הערות שוליים==

חוסיין
קטגוריה:ראשי ממשלת ירדן
קטגוריה:ראשי עיריית ירושלים
קטגוריה:שרי החוץ של ירדן
קטגוריה:ילידי 1895
קטגוריה:נפטרים ב-1966
יצחק לוצאטו

יצחק לוצאטו (באיטלקית: Isacco Luzzatto; `סאן דניאל, 1730–1803) היה רופא ומשורר יהודי-איטלקי.

נולד בשנת 1730 לרפאל לוצאטו, שהיה גם הוא רופא, בן למשפחת לוצאטו הידועה, בעיר סאן-דניאל במחוז פריולי-ונציה ג'וליה באיטליה. אחיו של אפרים לוצאטו. בקהילתו נחשב לעסקן קהילתי, ובשנת 1777 נסע לווינה כדי לנסות להשפיע על השלטונות האוסטרים לתת מחסה לבני עירו, שגורשו ממנה על ידי שלטונות ונציה.

כתב שירים רבים, רובם יצאו לאור לאחר מותו בקובץ בשם "תולדות יצחק". רוב שיריו כתב כסונטות, וכן כתב פואמה על חטא אדם הראשון. כתב גם פרודיה סאטירית על מנהגי קהילתו בשם "משניות סנדניאל", עליהם הוסיף אחר כך גם "תלמוד" ו"תוספות".

בנו, בנדטו (ברוך) לוצאטו, נישא לברכה, אחותו של חזקיה לוצאטו, אביו של שד"ל. בתם של בנדטו וברכה לוצאטו היא המשוררת רחל מורפורגו.

==מספריו==
*אם גבר הלזה בלע המות, איטליה תקט"ו 1755.
* מה נכבד היום: שחוברה לה יחדו, איטליה.
* תולדות יצחק , שירים, יוצאים לאור בפעם הראשונה מתוך כתבי יד גנוזים עם אחרית דבר והערות על ידי ד"ר ד’ אקרט וד"ר מ’ וילנסקי, מחברות לספרות, תל אביב, תש"ד 1944.

==עץ משפחת לוצאטו==
==קישורים חיצוניים==
* 
* 

קטגוריה:משוררים איטלקים
קטגוריה:משוררים יהודים
קטגוריה:משוררים כותבי עברית
יצחק
קטגוריה:רופאים יהודים איטלקים
קטגוריה:רופאים איטלקים במאה ה-18
קטגוריה:רופאים איטלקים במאה ה-19
קטגוריה:ילידי 1730
קטגוריה:נפטרים ב-1803
דייזי דאק

דייזי דאק (באנגלית Daisy Duck) היא דמות הנפשה של ברווזה מואנשת של חברת וולט דיסני. היא נוצרה כהעתק נשי ובת זוגו של דונלד דאק, הופיעה לראשונה בתוכנית המצוירת "דוד דונלד" בשנת 1937. הפעם הראשונה בה הוזכר שמה ונשמע קולה היה בתוכנית "מר דאק צועד החוצה" בשנת 1940. קולה דובב על ידי קלרנס נאש, שהיה גם המדבב של דמותו של דונלד דאק.

== דונה דאק ==
דונה דאק הופיעה בסרט קצר אחד, "דון דונלד" (1937), בבימויו של בן שרפסטין. הסרט היה הפרק הראשון בסדרת סרטי "דונלד דאק" כמו גם הפעם הראשונה שלדונלד הוצג מושא אהבה. בסיפור, דונלד נוסע למקסיקו כדי לחזר אחר ברווזה שהיא במידה רבה גרסה נשית של עצמו. היא מתוארת עם אותו מזג עצבני ואף גם היא דובבה על ידי קלרנס נאש (שהיה אז המדבב הבלעדי של דונלד). בסוף הסרט היא עוזבת את דונלד בכעס לאחר שמכוניתו מתקלקלת.

בעוד שלדונה לא נעשה שימוש נוסף בסרטים לאחר הופעתה היחידה, היא הפכה להשראה ליצירתה של דייזי. ב-1951, דונה הופיעה ברצועות הקומיקס של דיסני והוצגה כיריבתה (שלא מדעת) של דייזי על חיבתו של דונלד.<ref></ref>

דמויות אחרות של דיסני, כמו גופי, הוצגו תחת שמות שונים והופעות שונות, מה שהוביל כמה היסטוריונים למסקנה שדונה ודייזי הן אותה הדמות. עם זאת, במקרים אחרים אלה, בדרך כלל התפתחו שינויים עם הזמן, שבמהלכם הדמות נשארה בשימוש. לעומת זאת, דונה הופיעה רק פעם אחת, ועברו מספר שנים עד שעוצבה מושא אהבה נשית חדשה לדונלד. היו הבדלים משמעותיים רבים בין שתי הדמויות באישיות, לאום, שם ולבוש.

על פי אנציקלופדיית סרטי ההנפשה הקצרים של דיסני<ref name="Daisy Duck EADS 2011">[http://www.disneyshorts.org/character.aspx?characterID=165 Daisy Duck] at The Encyclopedia of Animated Disney Shorts</ref> ומאגר הנתונים המצוירים הגדול ,<ref name="Daisy Duck BCDB">[http://www.bcdb.com/cartoon/25312-Daisy_Duck.html Daisy Duck] at the Big Cartoon DataBase</ref> "דון דונלד" נחשב להופעת הבכורה של דייזי. בשנת 1999, חברת וולט דיסני הוציאה סיכות אספנים כחלק מסדרת "Countdown to the Millennium", שבה נכתב "Daisy Duck debuts as Donna Duck 1937" (דייזי דאק מופיעה לראשונה בתור דונה דאק 1937).<ref></ref>

== מדבבות בעברית ==
דייזי דאק דובבה עד שנות ה-2000 על ידי הבמאית שפרירה זכאי ואחר כך על ידי הזמרת לימור שפירא. מאז שנת 2009 ממלאת תפקיד זה עדי קוזלובסקי ואחר כך הדר שחף-מעיין משנת 2014. בסדרה "דונלד דאק וצוות קוואק" דייזי דובבה על ידי אורית אמיר.

==קישורים חיצוניים==

* 
==הערות שוליים==

קטגוריה:ברווזים בדיוניים
קטגוריה:דמויות ממיקי מאוס
קטגוריה:עיתונאים בדיוניים
ימת ארבעת הקנטונים

ימת ארבעת הקנטונים (בגרמנית: Vierwaldstättersee) המוכרת גם בשם אגם לוצרן. התרגום המדויק של המקור הגרמני הוא "האגם של ארבע מחוזות היער". זו ימת מים מתוקים במרכז שווייץ. גובלת בקנטונים אורי, לוצרן, שוויץ, אונטרוולדן.

הימה היא הרביעית בגודלה בשווייץ ומכסה שטח של כ-115 קילומטרים רבועים. גובהה 434 מטרים מעל פני הים ועומקה המרבי הוא 214 מטרים. נפח הימה 11.8 קילומטרים מעוקבים. מבנה הימה מסובך מאוד, עם עיקולים המגיעים מהעיר לוצרן ועד ההרים. הימה מוזנת מ וממספר נחלים קטנים נוספים. נהר הרויס נכנס אל הימה באזור העיירה , שבקנטון אורי ויוצא מן הימה בעיר לוצרן, בקצהו המערבי. אזורים רבים של קו החוף מתנשאים אל תוך הרים תלולים שיכולים להגיע עד ל-1500 מטרים מעל הימה.

== היסטוריה ==
לימה יש מקום של כבוד בהיסטוריה של שוויץ. בשנת 1291, באחו בשם ,סמוך לימה, התקיימה שבועת נציגי שלושת הקנטונים- שוויץ, אורי ואונטרוולדן- וזו הייתה ראשיתה של הקונפדרציה השווייצרית. מחוז לוצרן, הרביעי מארבעת מחוזות היער, הצטרף לברית זו בשנת 1332.

בנוסף, הגדה הצפונית של האגם היא מחוז הולדתו של וילהלם טל, הגיבור הלאומי.

במשך תקופה ארוכה, הימה הייתה ציר התובלה העיקרי באזור. עד שנת 1863, הימה היוותה את הדרך היחידה להעברת סחורות אל מעבר ההרים סנקט גוטהרד, בדרך מצפון אירופה לאיטליה ולהפך.

== תיירות ==
הימה מהווה מוקד משיכה תיירותי, הן למקומיים והן לזרים, וקיימים מלונות רבים לאורך חופה. ניתן להקיף את הימה בדרך הכביש, אולם הדרך איטית, מעוקלת ועוברת דרך מנהרות בחלקה. בשנת 1991 נסללה דרך להולכי רגל, באורך 35 ק"מ סביב הימה, בשם "השביל השווייצרי" לציון 700 שנה למדינה. באזור הימה פועלת חברת ספנות המפעילה 5 כלי שיט היסטוריים, המונעים בקיטור ו-15 כלי שיט מודרניים, המופעלים במנועי דיזל. ספינות הקיטור יוצרו בתקופת היוגנדסטיל, שופצו בהיבט מכני ונשמר העיצוב המקורי.

==בתרבות==
* המבקר המוזיקלי לודוויג רלסטאב (Ludwig Rellstab) טען על סונאטה לפסנתר מס' 14 של בטהובן שהיא מזכירה לו את זוהר הירח על פני אגם לוצרן ובכך הפכה לידועה גם כ"סונאטת אור ירח" (בגרמנית: Mondscheinsonate).

== גלריית תמונות ==
מראה פנורמי של הימה
<gallery>
קובץ:חורף על גדות אגם לוצרן1.jpg|חורף על גדות אגם לוצרן
קובץ:חורף על גדות אגם לוצרן2.jpg|צילום גדת אגם לוצרן בחורף
</gallery>

== ראו גם ==
* הקונפדרציה השווייצרית הישנה

==קישורים חיצוניים==

* אתר העוסק בימה, [http://www.lakelucerne.ch The Lake Lucerne Navigation Company], באנגלית, גרמנית וצרפתית
*סיפור [https://www.lord-of-history.co.il/2018/09/blog-post_12.html שמו של אגם לוצרן - אגם ארבעת הקנטונים] ב[https://www.lord-of-history.co.il/ בלוג ההיסטוריה הישראלי]
* 

== הערות שוליים ==

ארבעת הקנטונים, אגם
קטגוריה:לוצרן (קנטון)
קטגוריה:אורי (קנטון)
קטגוריה:שוויץ (קנטון)
פרידיש ריס

פריידיש ריס (בהונגרית: Riesz Frigyes; 22 בינואר 1880 – 28 בפברואר 1956) היה מתמטיקאי יהודי-הונגרי.

==ביוגרפיה==
ריס, יליד גיור שבהונגריה (באותם ימים נמצאה בשטח האימפריה האוסטרו-הונגרית) ריס היה רקטור ופרופסור באוניברסיטת סגד ואחיו הבכור של מרסל ריס. פעל יחד בסגד עם המתמטיקאי ההונגרי-יהודי אלפרד האר.

ביצע חלק מהעבודה על יסודות האנליזה הפונקציונלית, והיו לעבודותיו מספר השלכות משמעותיות בפיזיקה. הוא התבסס על עבודותיהם של פרשה, לבג, הילברט ואחרים.

נפטר בבודפשט.

== פרסומים ==
<div style="direction: ltr;">
* Functional Analysis, Frigyes Riesz, Bela Sz.-Nagy, 1990
</div>

==ראו גם==

* משפט ההצגה של ריס

== קישורים חיצוניים ==

* 
* 

קטגוריה:בוגרי אוניברסיטת ציריך
קטגוריה:מתמטיקאים יהודים הונגרים
קטגוריה:האימפריה האוסטרו-הונגרית: אישים
קטגוריה:יהודים זוכי פרס קושוט
קטגוריה:גיור (עיר): אישים
קטגוריה:הונגרים שנולדו ב-1880
קטגוריה:הונגרים שנפטרו ב-1956
רדיו קול רגע

רדיו קול רגע (המילה "רגע" היא במקור ראשי התיבות "רדיו גליל עמקים") היא תחנת רדיו אזורית, המשדרת חדשות מקומיות, תוכניות מוזיקה, ספורט ומיסטיקה מקיבוץ בית קשת בתדר 96FM לעמקים ולגליל ו־91.5FM לגולן ואצבע הגליל.

לוח המשדרים של רדיו “קול רגע” הוא שילוב של אקטואליה, שעשועונים ומוזיקה.

תחנת רדיו קול רגע הוקמה ב-1 בספטמבר 1996 על ידי חיים הכט לאור מכרז לשידורים באזור זיכיון הגליל, הגולן, עמק יזרעאל ועמק הירדן כזכיין של הרשות השנייה לרדיו ולטלוויזיה.

בשנת 2020 התחנה פתחה תחנת בת לדוברי השפה הרוסית בשם רדיו "לוצ'שייה" (Лучшее Радио) - "הרדיו הטוב ביותר" בתדר 106.4 FM.

== קישורים חיצוניים ==
* [https://open.spotify.com/user/31ab4j4yrvuewyactdtpg5rgccge?si=I_PB5l7jQI-OmYp-YvH2KQ הפודקאסטים של רדיו קול רגע ב- spotify]
* [https://www.facebook.com/kolrega דף הפייסבוק של רדיו קול רגע]
* 

==הערות שוליים==

קול רגע, רדיו
קול רגע, רדיו
מוסול

מוֹסוּל (בערבית: الموصل, בתעתיק מדויק: אלמוצל, בהגייה מקומית: אֶל-מ֫וֹסֶל; בכורדית: مووسڵ/Mûsil) היא העיר השנייה בגודלה בעיראק ובירת מחוז נינוה בצפון-מערב המדינה. העיר משתרעת על שטח של 180 קילומטרים רבועים כ-350 קילומטרים מצפון-מערב לבירה בגדאד, על שני עברי נהר החידקל ובה חמישה גשרים המחברים בין שני עבריו. לפי אומדן רשמי מתאריך 1 ביולי 2018 אוכלוסיית העיר מנתה כ-1.36 מיליון בני אדם.

במשך שנים הייתה מוסול מרכז לייצור הבד מוסלין. מוצר אחר שהעיר הצטיינה בייצורו היה שיש. במהלך שנות שלטונו של סדאם חוסיין נעשה ניסיון להפוך את אוכלוסיית העיר לערבית על ידי סילוק הכורדים מהעיר והושבת ערבים בבתיהם.

בעיר מוסול נמצאת אוניברסיטת מוסול שהיא בין מרכזי המחקר המובילים בעיראק. אוניברסיטה זו נוסדה בשנת 1967, אך הפקולטה לרפואה הייתה קיימת עוד משנת 1959.

==היסטוריה ==

===מוסול תחת שלטון המדינה האסלאמית===
בראשית יוני 2014 נכבש רוב שטחה של העיר בידי מורדים חמושים סונים, המשתייכים לארגון הטרור המדינה האסלאמית.
בתוך שבועות ברחו ממוסול כל תושבי העיר הנוצרים, לאחר שארגון המדינה האסלאמית הורה לנוצרים שבעיר להמיר את דתם לאסלאם או לשלם מס גולגולת. באפריל 2015 פוצצה מצודת באשטאביא, שהייתה אתר ארכאולוגי, חלק מחומת העיר מוסול ואתר תיירות בעיר. בשנת 2016, כשנתיים לאחר השתלטות המדינה האסלאמית על העיר, הפכו שירותים עירוניים רבים לשירותים בתשלום, למרות מצבם הכלכלי הקשה של תושבי העיר.

באוקטובר 2016 פתח צבא עיראק במבצע לכיבוש העיר מידי ארגון המדינה האסלאמית.

ב-10 ביולי 2017 הכריז ראש ממשלת עיראק, חיידר אל-עבאדי באופן רשמי, על שחרור העיר מוסול מידי ארגון המדינה האסלאמית.

==יהודי מוסול==

העיר מוסול בגדת נהר החדקל, כאשר בגדתו השנייה נמצאת נינוה העתיקה. בנימין מטודלה ביקר בעיר בשנת 1165 ודיווח על שבעת אלפים תושבים יהודים שהיו במצב טוב. בראש קהילת היהודים עמד רבי זכאי שיוחס לשושלת בית דוד. בשנת 1289 ישב במוסול ראש הגולה אשר חתם על כתב תמיכה ברמב"ם. בשנת 1848 היו במוסול 450 יהודים ובשנת 1903 דווח על 1,100 יהודים מתוך 45,000 תושבי העיר. מסורת יהודית טוענת שבעיר קבורים הנביאים עובדיה, יונה ונחום. במחוז בסביבות מוסול היו בשנת 1903 עוד כשלושת אלפים יהודים, בהם תושבי הכפר "בר תנורא" אשר כל תושביו יהודים.

את העלייה ההמונית של קהילת מוסול ליוותה פעילות מחתרתית. עלייתה של הקהילה התרחשה במסגרת מבצע "עזרא ונחמיה" בשנת 1951. רובם של הקהילה היהודית עזבה רכוש רב מאחור. חלק עלו ארצה עוד קודם המבצע בדרכים שונות.

כעת, מספר היהודים במדינה, על פי אומדן הסוכנות היהודית, הוא כשמונה נפשות. במהלך השנים השלטונות עשו ככל יכולתם בכדי לטשטש את ההיסטוריה היהודית בת 2000 שנות קיום בעיר תוך כדי הריסה שיטתית של מבנים ברובע היהודי ובנייה ואכלוס מחדש על ידי ערבים.

בשנת 2020 יצא לאור ספרו של עלי שית מחמוד אלחיאני היהודים במוסול ("אליהוד פי אלמוצל", הוצאת דאר אלראפדי, ביירות). הספר הוא מחקר על הקהילה היהודית במוסול בין השנים 1952-1921.

==לקריאה נוספת==
* עזרא לניאדו, יהודי מוצל, מגלות שומרון עד מבצע עזרא ונחמיה, המכון לחקר יהדות מוצל, טירת-כרמל: ה'תשמ"א

==קישורים חיצוניים==

* 
* 
* 
* בעז זלמנוביץ, [https://web.archive.org/web/20200222224130if_/http://maarachot.idf.il/PDF/FILES/4/114314.pdf "מה ניתן ללמוד מהמערכה של דאעש במוצול על לחימה בשטח בנוי"], הוצאת מערכות, גיליון 480- 481
* 
* 

==הערות שוליים==

*
קטגוריה:עיראק: ערים
קטגוריה:יישובים בעיראק שנכבשו על ידי המדינה האסלאמית
קטגוריה:כורדיסטן העיראקית: ערים
קטגוריה:ערי בירה של יחידות מנהליות
קטגוריה:כורדיסטן העיראקית
קולט

אקדח קולט פיתוןקולט חברה לייצור (אנגלית: Colt Manufacturing Company) היא חברה לייצור אקדחים ונשק חם שנוסדה בארצות הברית ב-1847. החברה הגישה בקשה להליך פירוק באמצע יוני 2015 אך ב-2016 החלה בתהליך הבראה וכיום היא בבעלות חברת צ'סקה זברויובקה הצ'כית.

בין מוצריה הידועים נמנים אקדחים תופיים כגון הקולט פיסמייקר, אקדח קולט M1911 ורובי CAR15 וקולט קומנדו. החברה שימשה גם כקבלנית משנה לייצור רובי M16 ורובי M4 קרבין עבור הכוחות המזוינים של ארצות הברית וצבאות אחרים.

==היסטוריה==
סמואל קולט
החברה הוקמה בהרטפורד, קונטיקט, ארצות הברית על ידי סמואל קולט, במטרה לייצר אקדחי תופי, שהיו פטנט שהמציא קולט במהלך מלחמת ארצות הברית–מקסיקו. קולט ייצר גם רובים, אך הוציא אותם משימוש עקב הקושי שבייצורם והצריכה המשמעותית יותר של אקדחי התופי, בין היתר על ידי צבא ארצות הברית.

אקדחיו של קולט לקחו חלק בכל מלחמה אמריקנית משנת 1946 ועד היום. עם התפתחות החברה החל קולט לשוב ולייצר רובים, שאף הם הוכנסו לצבא האמריקני ונעשה בהם שימוש נרחב.

ב-2021 נרכשה על ידי חברת צ'סקה זברויובקה (CZ) הצ'כית.

== קו מוצרים ==
===אקדחים===
* קולט ווקר 
*קולט דראגוון
* קולט פיסמייקר (שם רשמי: Colt Single Action Army) - אקדח תופי
* קולט M1911 - אקדח חצי-אוטומטי בקליבר 0.45 אינץ'
* קולט דיימונדבק ("גב-יהלום")
* קולט פיתון - אקדח תופי
* קולט קינג-קוברה - אקדח תופי
* קולט AGENT - אקדח תופי
* קולט נטול-פטיש מודל 1903 - אקדח חצי אוטומטי
* קולט 2000
* קולט SCAMP - אקדח חצי אוטומטי

===רובים===
* קולט-בראונינג M1895 - מכונת ירייה
* קולט ACR - רובה סער
* קולט CAR15 - רובה סער, גרסת קרבין ל-M16A1
* קולט קומנדו - רובה סער מקוצר ללוחמה בשטח בנוי

==קישורים חיצוניים==

* 
* [http://www.coltautos.com/ אתר האקדחים האוטומטיים של החברה]
* 
* 

קטגוריה:חברות אמריקאיות
קטגוריה:נשק קל
קטגוריה:תעשיית נשק בארצות הברית
אל-אהראם

אלְ־אַהְרַאם (בערבית: الأهرام, "הפירמידות") הוא עיתון יומי מצרי בשפה הערבית, אשר נוסד ב-27 בדצמבר 1875.

"אל-אהראם" מייצג את הקו הרשמי של ממשלת מצרים, והוא זוכה לתפוצה רבה במצרים ומחוצה לה. העיתון יוצא לאור גם בגרסה שבועית אנגלית (Al-Ahram Weekly, מאז 1991), ובגרסה שבועית צרפתית (Al-Ahram Hebdo). העורך הראשי הוא אוסאמה סראיא (أسامة سرايا). ראש ההוצאה לאור הוא סלאח אל-ע'מרי (صلاح الغمري).

"אל-אהראם" נוסד בעיר המצרית אלכסנדריה בידי שני אחים סורים, בשארה וסלים תקלא (بشارة وسليم تقلا). הוא החל לצאת לאור במהלך שנת 1876 כשבועון שכל גיליון שלו כלל ארבעה עמודים בלבד. הוא הופץ במצרים ובסוריה, ובתוך חודשיים בלבד, החליטו האחים תקלא להוציא אותו לאור כיומון. בכך, הפך העיתון ליומון המצרי הראשון. ב-1899 עברה מערכת העיתון מאלכסנדריה לקהיר.

בין האישים הבולטים המזוהים עם העיתון במאה ה-20, אפשר למנות את מוחמד חסנין הייכל ששימש כעורך הראשי במשך עשרות שנים, היה מקורב לנשיאים גמאל עבד אל נאצר ואנואר סאדאת, ונחשב לעיתונאי בעל השפעה רבה בצמרת השלטון המצרית.

==קישורים חיצוניים==

* 

* [http://english.ahram.org.eg/ אתר מקוון באנגלית]
* [http://weekly.ahram.org.eg/ אתר הגרסה השבועית באנגלית]
* [http://www.memri.org.il/cgi-webaxy/sal/sal.pl?lang=he&ID=107345_memri&act=show&dbid=articles&dataid=2678 היומון אל-אהראם מכה על חטא התמסרותו למשטר מובארכ], אתר ממרי, 15 בפברואר 2011
* 

אהראם
קטגוריה:מצרים: עיתונים
ש. פרידמן בע"מ

פתיליות "פרידמן" בחו"ל]]
"ש. פרידמן בע"מ" (S. FRIEDMAN LTD) הייתה חברה ישראלית מובילה לייצור מוצרי חימום ומוצרי חשמל ביתיים (כגון: מקררים, תנורי אפייה, מכונות כביסה וכו') בין שנות ה-30 לראשית שנות ה-80 של המאה ה-20.

== היסטוריה ==
את החברה הקימו שמואל שמריהו פרידמן ובניו. הם עלו לארץ ישראל מבודפשט, הונגריה, ובשנותיהם הראשונות בארץ התפרנסו מתיקון פרימוסים בבית מלאכה בנחלת שבעה בירושלים. בהמשך החלו בייצור של פתיליות ופרימוסים (שחלקם נמצאים בשימוש עד היום). בשנת 1936 הקימו את מפעל "ש. פרידמן בע"מ" בגבעת שאול בירושלים, שבשנותיו הראשונות ייצור כלי קיבול מפח. במהלך מלחמת העולם השנייה ייצר בעיקר עבור הצבא הבריטי. בראשית שנות ה-40 העסיק המפעל בין 150 ל-400 פועלים בהתאם לכמות העבודה וזמינות חומרי הגלם. באותה עת היה מפעל פרידמן המעסיק הגדול ביותר בירושלים ונאמר עליו "או שאתה עובד בפרידמן או שעבדת בפרידמן או שתעבוד בפרידמן". בשנת 1944 הוחל בייצור תנורי חימום ופרימוסים במפעל.

לאחר פטירתו של שמואל פרידמן ירשו את המפעל בניו, פרי ולאיוש. לאיוש עבד כמנהל הטכני והוגה הרעיונות של המפעל ופרי פעל כמנהל כספים, המפעל שגשג והיה בין המפעלים הגדולים בישראל בתחומו.

בשנות ה-70 נפטר פרי פרידמן וכעבור כמה שנים נפטר גם לאיוש פרידמן והמפעל סגר שעריו.

בין רעיונותיו המקוריים של לאיוש פרידמן:
* האבטיפוס של ה"טוסטר אובן" של היום. תהליך הייצור שלו היה יקר מדי ויוצרו רק פרטים בודדים ממנו, שנמצאים בבעלות המשפחה.
* המקרר הראשון בעולם שבו המקפיא היה למטה והמקרר למעלה. אך גם היצור שלו היה יקר מדי, בשל הצורך בשני מנועי קירור לתפעלו, ומעטים ממנו נמכרו.

לחברה הייתה במשך שנים רבות בלעדיות על יבוא של מותגים מובילים מהעולם, כגון Hotpoint ,Siltal ,Sanyo ו-Sauter, וכן פס ייצור רחב ביותר של תנורי חימום ואפיה, מכונות כביסה, מקררים וכו'.

==תנור פרידמן==
אישה מדליקה תנור פרידמן בחדר ילדים ב[[בית שאן, 1969]]
תנורי החימום "פרידמן", שכונו "פיירסייד", היו מותג ישראלי שנפוץ כמעט בכל בית בישראל בשנות ה-60 וה-70. גוף החימום של התנור היה פתילה שבערה מאספקה של נפט במכל קבוע, ונתונה בתוך גליל קטן מכוסה בכיפת רשת מתכתית, שהתלהטה מחום הבעירה. לוח מתכת קעור ומבריק שימש רפלקטור לאש והפיץ את החום בחדר.

תנור פרידמן הונצח ב"שיר הפטנטים" המפורסם של חיים חפר משנות ה-60 כאחת ההמצאות הישראליות המייחדות את הארץ (חפר החליף את השם "פרידמן" בכינוי "זלמן"): "כי זלמן הוא זלמן מה יש לדבר, כי זלמן תמיד הוא הטוב ביותר".

== קישורים חיצוניים ==
* [https://web.archive.org/web/20160309082928/http://forumsgallery.tapuz.co.il/ForumsGallery/galleryimages/485_0107200561035.jpg שחזור צילום של תנור פרידמן], מפורום אוספים ואספנות באתר תפוז אנשים
* 
* [http://www.friedman-factory.com/ אתר להנצחת מפעל ש. פרידמן בע"מ]

==הערות שוליים==

קטגוריה:ישראל: תעשייה
פרידמן

פרידמן (ביידיש; פרידמאן או פריעדמאן, בגרמנית: Friedmann; נכתב גם Friedman, Freedman, Frydman, Friedemann, Fridman) הוא שם משפחה יהודי-אשכנזי נפוץ. מקורו בגרמנית ומשמעותו המקורית בשפה זו היא "איש-שלום". באיות Freedman המקובל אצל דוברי אנגלית הנושאים שם זה, מקבל השם משמעות של "איש חופשי".

על פי הלשכה המרכזית לסטטיסטיקה נכון ל-2017 שם המשפחה, הוא העשירי מבין שמות המשפחה הנפוצים בישראל בקרב יהודים ובמקום ה-11 בכלל האוכלוסייה, ונושאים אותו 18,624 איש.

== הערות שוליים ==

קטגוריה:שמות משפחה אשכנזיים
קטגוריה:שמות משפחה גרמניים
בית קאראדייל

בית קאראדייל
בית קאראדייל (באנגלית: Carradale House) הוא בית דירות בשיכון הציבורי בראונפילד (Brownfield Council Estate) בשכונת פופלר שבלונדון.

את המבנה בן 11 הקומות, שגובהו 37 מטרים, תכנן האדריכל ארנו גולדפינגר והוא נמצא בסמוך לבית גלנקרי ולמגדל בלפרון, ובדומה לבניינים אלה הוא בנוי בסגנון הברוטליסטי האופייני לגולדפינגר.

בשנת 1998 הוכרז המבנה כבעל חשיבות ארכיטקטונית שיש לשמרו.

==קישורים חיצוניים==

קאראדייל, בית
קטגוריה:טאוור האמלטס
קטגוריה:ברוטליזם
קטגוריה:מבנים שתכנן ארנו גולדפינגר
קטגוריה:הממלכה המאוחדת: בתי מגורים
en:Balfron Tower#Carradale House
בית גלנקרי

בית גלנקרי (באנגלית: Glenkerry House) הוא שיכון שהוא חלק מפרויקט הדיור הציבורי בראונפילד (Brownfield council estate) בשכונת פופלר שבלונדון.
== היסטוריה ==
את המבנה תכנן האדריכל ארנו גולדפינגר, בסגנון האדריכלות הברוטליסטי. בדומה לעבודות אחרות שלו, גם מבנה זה שנוי במחלוקת. גובה המבנה 14 קומות ובו 78 דירות (מהן 17 דירות חדר, 45 דירות שני חדרים, דירת ארבעה חדרים אחת בקומת הקרקע ו-12 דירות שלושה חדרים). המבנה בנוי בסמוך לבית קאראדייל ומגדל בלפרון בסגנון בנייה דומה.

מאז 1979 מנוהל הבניין על ידי קואופרטיב דיור, המחכיר את הדירות לדיירים. החוכרים רשאים למכור את רשות החכירה אולם הדירות נותרות בבעלות המועצה. הבניין מנוהל על ידי מועצה נבחרת מבין דייריו, והוא מהווה מודל ייחודי לקואופרטיב דיור.

בשל חשיבותו הארכיטקטונית הוכרז המבנה בשנת 1998 כעל בניין לשימור.

==ראו גם==
* מגדל בלפרון

==קישורים חיצוניים==

קטגוריה:מבנים שתכנן ארנו גולדפינגר
קטגוריה:ברוטליזם
גלנקרי, בית
קטגוריה:קואופרטיבים
קטגוריה:הממלכה המאוחדת: בתי מגורים
ים אראפורה

ים אראפורה (באנגלית: Arafura Sea; באינדונזית: Laut Arafura) הוא זרוע רדודה של האוקיינוס השקט. ים רדוד זה נמצא על המדף היבשתי שבין אוסטרליה וגינאה החדשה. במזרחו של ים אראפורה נמצא ים האלמוגים, בדרומו מפרץ קרפנטאריה ובמערבו ים טימור.

אורכו של ים אראפורה 1,290 ק"מ ורוחבו 560 ק"מ. עומקו הממוצע של הים נע בין 50 ל-80 מטרים, כאשר העומק גדל והולך ממזרח הים למערבו.

==כלכלה ואקולוגיה==
בשל המספר הרב של מיני הדגים והסרטנים שבים אראפורה, מהווה האזור אתר דיג. ים אראפואה נחשב לאחד מהימים בעלי הרבגוניות הרבה ביותר במספר המינים החיים בו, אולם מספר מינים זה נפגע בשל הדיג הרב באזור, בעיקר דיג בלתי חוקי, וכן בשל הפעילות הכלכלית הגוברת באזור המשפיעה על זיהום הים.

בשנת 2002 הוקם פורום מומחים (the Arafura and Timor Seas Expert Forum) המכונה ATSEF, שמטרתו לעודד פעילות כלכלית שאינה פוגעת בבעלי החיים בים אראפורה.

==קישורים חיצוניים==

*
קטגוריה:ימים באוקיינוס השקט
קטגוריה:אינדונזיה: ימים
קטגוריה:אוסטרליה: ימים
התמימים

התמימים (אנגלית: The Innocent) הוא ספר מתח ה-14 במספר של הרלן קובן. הספר הוגדר כרב-מכר עולמי.

זהו ספרו החמישי של קובן שתורגם לעברית על ידי ירון פריד. הספר בעברית יצא לאור על ידי "ידיעות ספרים" במאי 2006.

הספר עובד למיני-סדרה טלוויזיונית ספרדית בשם "התמימים", שעלתה בנטפליקס באפריל 2021.

== עלילה ==
מאט האנטר הוא סטודנט פשוט שיוצא למסיבה עם חברו הטוב ביותר. בזמן המסיבה, בעודם שיכורים, חברו של מאט נקלע לקטטה ומאט מתערב על מנת לעזור. ללא כל כוונה, אחד מהמתקוטטים נוחת בחוזקה על המדרכה וגולגולתו נשברת.

אחרי מספר שנים בכלא, מאט בונה לעצמו חיים חדשים, מתחתן ומוצא חברים חדשים. עד שיום אחד, שיחה אחת מחזירה אותו לאותו לילה שבו איבד את התמימות שלו.

מאט יוצא לחקירה פרטית שלוקחת אותו הרחק. צמוד לחקירתו של מאט, מתחוללת החקירה של לורן מיוז המנסה לפתור פרשת רצח מוזרה עם נזירה בעלת שדי סיליקון ואט אט מגלה את הקשר הישיר של הפרשה אל מאט האנטר שעד אז חוצה את ארצות הברית.

== קישורים חיצוניים ==
* [http://ybook.co.il/books/F3623051/page1.asp הפרק הראשון של הספר] באתר ההוצאה לאור
* 

קטגוריה:ספרי הרלן קובן
קטגוריה:ספרי 2005
קטגוריה:ספרי ידיעות ספרים
דיו חיוור

"דיו חיוור" (באנגלית: "Just One Look") הוא רב-מכר וספרו ה-13 של הרלן קובן. הספר יצא בארץ במאי 2005, בהוצאת ידיעות ספרים. למרות הצלחתו, הספר נמכר בפחות עותקים מספרי קובן הקודמים, והביקורות עליו היו פחות טובות.

זהו הספר הראשון של קובן הכתוב כולו בגוף שלישי ולא בגוף ראשון, והפעם הראשונה שבה מובילה את העלילה גיבורה נשית.

==עלילה==

ג'ימי X הייתה להקה מצליחה לפני שהתפרקה בנסיבות מסתוריות לאחר הופעה שהסתיימה באסון מחריד, אשר הפכה להופעה האחרונה שלהם ביחד. 15 שנה מאוחר יותר נסחפים חייהם של כמה דמויות למערבולת מסוכנת שאין לה מוצא.
בעלה של גרייס לוסון נעלם. היא מקבלת איומים על חיי ילדיה. המשטרה לא מאמינה לה. וכל חבריה מסתירים ממנה משהו. היא חייבת לגלות את האמת ולנסות להבין את הסוד שמסתתר מאחורי השיר "דיו חיוור".

==קישורים חיצוניים==
* 

קטגוריה:ספרי הרלן קובן
קטגוריה:ספרי 2004
קטגוריה:ספרי ידיעות ספרים
רודי ד'אמיקו

רודי ד'אמיקו (באנגלית: Rudy D'Amico; נולד ב-18 באוגוסט 1940) הוא מאמן כדורסל אמריקאי-יהודי, שאימן את מכבי תל אביב למשך עונה אחת בלבד (1980/1981) וזכה עמה בהישג הייחודי של ארבעה תארים בעונה אחת.

העונה המושלמת בה ד'אמיקו הגיע לישראל כמאמן מכבי תל אביב החלה בזכייה בטורניר הגביע הבין-יבשתי שנערך בסרייבו. בהמשכה זכתה הקבוצה באליפות המדינה עם מאזן מושלם של 22 ניצחונות בלא הפסד. גם גביע המדינה הוענק לה לאחר שגברה בגמר על הפועל רמת גן בתוצאה 105–95.

גולת הכותרת של ההישג של ד'אמיקו במכבי תל אביב היא הזכייה בגביע אירופה. מכבי עלתה למשחק הגמר שנערך בשטרסבורג ושיחקה מול סינודינה בולוניה. המשחק הוכרע בשניות הסיום בתוצאה 80–79, ומכבי זכתה בגביע אירופה בפעם השנייה. עוזר המאמן של ד'אמיקו במכבי תל אביב היה צביקה שרף, לימים מאמן הקבוצה.

למרות מאה אחוזי ההצלחה שהשיג עזב ד'אמיקו את מכבי בסוף אותה עונה. כיום הוא משמש כסקאוט המכסה את הכדורסל האירופי עבור קבוצת ה-NBA אורלנדו מג'יק, לאחר שמילא תפקיד דומה במשך 11 שנים עבור הקליבלנד קאבלירס. קודם לכן אימן מספר קבוצות באירופה.

==קישורים חיצוניים==

* [http://yoashtvblog.co.il/2013/%D7%9E%D7%9B%D7%91%D7%99-%D7%AA%D7%90-%D7%91%D7%A8%D7%A6%D7%9C%D7%95%D7%A0%D7%94-77-82-%D7%9E%D7%97%D7%96%D7%95%D7%A8-%D7%A9%D7%91%D7%99%D7%A2%D7%99-top-16-%D7%99%D7%95%D7%9D-%D7%97%D7%9E/ מאמר על רודי דאמיקו]
* [http://www.nba.com/raptors/news/PR_scouts_060227.html הודעה על מינוי ד'אמיקו] באתר הראפטורס

קטגוריה:ניו יורק: אישים
קטגוריה:מאמני כדורסל אמריקאים
קטגוריה:מאמני מכבי תל אביב בכדורסל
קטגוריה:כדורסלני אוניברסיטת סיאטל
קטגוריה:אמריקאים שנולדו ב-1940
אוניברסיטת קליפורניה

אוניברסיטת קליפורניה (באנגלית: University of California; בראשי תיבות: UC) היא אוניברסיטה ציבורית ואחת משלושת המוסדות להשכלה גבוהה של מדינת קליפורניה בארצות הברית. שני המוסדות האחרים הם; ו. משרדי ההנהלה שלה הם בעיר אוקלנד בקליפורניה.

באוניברסיטה עשרה קמפוסים:
* אוניברסיטת קליפורניה באירווין (UCI)
* אוניברסיטת קליפורניה בברקלי (UC Berkley)
* אוניברסיטת קליפורניה בדייוויס (UCD)
* אוניברסיטת קליפורניה בלוס אנג'לס (UCLA)
* (UCM)
* אוניברסיטת קליפורניה בסן דייגו (UCSD)
* אוניברסיטת קליפורניה בסן פרנסיסקו (UCSF)
* אוניברסיטת קליפורניה בסנטה ברברה (UCSB)
* אוניברסיטת קליפורניה בסנטה קרוז (UCSC)
* אוניברסיטת קליפורניה בריברסייד (UCR)

האוניברסיטה מנהלת ישירות שתי מעבדות לאומיות:
* המעבדה הלאומית לורנס ברקלי
* המעבדה הלאומית לורנס ליברמור

האוניברסיטה גם משתתפת בניהול מעבדות לוס אלאמוס.

לאוניברסיטה קשרים עם קולג' אחד למשפטים:
* ע"ש הייסטינגס בסן פרנסיסקו

כאוניברסיטה של מדינת קליפורניה, שכר הלימוד מסובסד על ידי המדינה. אולם היקף הסבסוד מצטמצם והולך. ב-1980 עמד שכר הלימוד השנתי על 776 דולר ואילו עד 2011 האמיר שכר הלימוד לכדי 13,218 דולר.

האוניברסיטה מחזיקה בהוצאת ספרים עצמאית, בשם הוצאת אוניברסיטת קליפורניה.

החל מ-2020, נשיא האוניברסיטה הוא .

==קישורים חיצוניים==

* 

* 

==הערות שוליים==

*
קליפורניה
הנעלמים

"הנעלמים" ("Gone For Good") הוא ספר מתח שכתב הרלן קובן. הספר היה רב-מכר בארצות הברית. במרץ 2004 הוציאה לאור חברת ההפצה "ידיעות ספרים" ("פרוזה") את הספר בתירגום לעברית על ידי המתרגם ירון פריד. זהו הספר הראשון של הרלן קובן שתורגם לעברית. בתוך מספר שבועות הגיע ספר זה לפסגות רבי המכר בארץ ונבחר על ידי הקוראים כ"ספר המתח הטוב ביותר של השנה". הספר התברג למקום השלישי בסקר "הספרים שהישראלים הכי אוהבים".

ב-2021 החלה הקרנת סדרת טלוויזיה על בסיס הספר.

== עלילה ==
הספר עוקב אחר קורות אדם שאימו הלכה לעולמה. נדמה כי חייו עלו על שרטון. אחיו, המואשם באונס ורצח חברתו ג'ולי, בורח מהחוק כבר יותר מ-10 שנים, חברתו שילה נעלמת ללא הסבר ומשאירה המון שאלות ללא תשובות ואם לא די בכך לפתע נכנס לחייו רוצח סדרתי אשר עוקב אחר כל אחד מצעדיו. אט אט נחשפים בעלילה רמזים שיובילו לגילוי האמת בנוגע לכל ההתרחשויות החריגות.

קטגוריה:ספרי הרלן קובן
קטגוריה:ספרי 2002
קטגוריה:ספרי ידיעות ספרים
אושבה

אושבה (בגאורגית: უშბა) הוא הר דו ראשי ואחד הפסגות הבולטות של הרי הקווקז. ממוקם בסוואנתי שבנפת מסטיה גאורגיה, מערבית לאלברוס, ודרומית לרפובליקת קברדינו-בלקריה, שבדרום רוסיה. 

למרות שאינו מדורג בין עשרת ההרים הגבוהים של הרי הקווקז, הוא ידוע כ"מטרהורן של הקווקז", בשל ציוריותו, הפסגה המשוננת, והדמיון למטרהורן שבהרי האלפים. 

רוב התושבים הם סוואנים, המתגוררים למרגלות ההר. אושבה הוא הר בעל היסטוריה רבת שנים, עם הרבה אפיזודות הרואיות ודרמטיות. גובה הפסגה הצפונית 4,690 מטר, והדרומית גובהה 4,710 מטר (15,453 רגל). ההר בנוי מגרניט. 

יש שתי דרכים להגיע להר. האחת לעבור מרוסיה דרך הגבול רוסיה-גאורגיה. הדרך אמנם קיימת אבל המעבר דרכה אינו חוקי. הדרך השנייה, הקשה יותר, דרך גאורגיה.

==מקור השם==

מקור שמו של ההר לא ברור בדיוק. פירושים שונים כוללים: "הדרך לשום מקום", "המקום של המכשפות סבאת'". ישנו גם הסבר שמבסס את ההסבר על השפה הסוואנית, מחלקים את המילה לשתיים ("אוש" - נורא ו"בה" - הר) ומקבלים "ההר הנורא".

==מטפסי הרים==

אושבה ידוע גם על ידי מטפסי הרים כאחד ההרים הקשים לטיפוס מבין הרי הקווקז, בעל מדרונות תלולים וכמויות מים לא יציבות במהלך השנה. האדם הראשון שידוע כי טיפס לפיסגה הצפונית היה ג'ון גרפורד קוקלין בשנת 1888. הקבוצה הראשונה שידוע כי טיפסה לפיסגה הדרומית הייתה קבוצה שכללה 4 מטפסים גרמני, שווצרי ואוסטרלי, תחת פיקודו של ריקמר בשנת 1903. 

==מקורות==

* [http://www.summitpost.org/mountain/rock/153969/ushba.html אושבה באתר מטפסי הרים], <SMALL>אנגלית</SMALL>

==קישורים חיצוניים==

קטגוריה:ערכים שבהם תבנית בריטניקה אינה מתאימה
אושבה
קטגוריה:סוואנתי
קטגוריה:קווקז: הרים